marsh-mellow/hindi_wikipedia huggingface dataset:
अंगूठाकारकिशन लालकिशन लाल (२ फ़रवरी १९१७  २३ जून १९८०) मध्य प्रदेश के महू में जन्मे किशन लाल हॉकी के प्रसिद्ध खिलाडी थे। किशन लाल 1948 की ओलिंपिक स्वर्ण विजेता हॉकी टीम के कप्तान थे। 1966 में भारत सरकार ने उन्हें पद्म श्री से पुरस्कृत किया।
उनका जन्म 2 फरवरी 1917 को धनगर ,गड़रिया परिवार में मध्यप्रदेश के महू नामक जगह हुआ था
ये मुम्बई  पश्चिम रेलवे में मोटरमैन थे

 सन्दर्भ 

श्रेणी:1917 में जन्मे लोग
श्रेणी:१९८० में निधन
श्रेणी:पद्मश्री प्राप्तकर्ता
श्रेणी:भारत के हॉकी खिलाड़ी
श्रेणी:भारत के ओलंपिक स्वर्ण पदक विजेता
श्रेणी:मध्य प्रदेश के खिलाड़ी
कृष्ण बल्लभ सहाय (31 दिसम्बर 1898  3 जून 1974) भारतीय स्वतंत्रता संग्राम के सेनानी थे जो भारत के आज़ादी के बाद बिहार के राजस्व मंत्री बने और फिर बाद में बिहार के चौथे मुख्यमंत्री बने। 

प्रारंभिक जीवन
श्री कृष्ण बल्लभ सहाय का जन्म पटना जिले के शेखपुरा में एक मध्यवर्गीय अम्बष्ठ कायस्थ परिवार में मुंशी गंगा प्रसाद के ज्येष्ठ पुत्र के रूप मे हुआ था।    सन १९१९ (1919) में उन्होने सेंट कोलंबस कॉलेज हज़ारीबाग से अंग्रेजी आनर्स से प्रथम श्रेणी में स्नातक परीक्षा उतीर्ण की।
इन्होंने ने सविनय अवज्ञा आन्दोलन 1930 के दौरान हजारीबाग में नमक बना कर इस आंदोलन को प्रसारित किया । जिसके लिए उन्हें खजांची तालाब में एक वर्ष का कारावास की सजा मिली।
पुरस्कार
सहाय को अंग्रेजी भाषा में उत्कृष्टता एवं उनकी सुसंगतता और सामंजस्य के लिए उन्हें - बिहार एवं उड़ीसा के तत्कालीन राज्यपाल सर एडवर्ड गैट के द्वारा स्वर्ण पदक पुरस्कृत किया गया था।  
मृत्यु
सहाय की मृत्यु 3 जून 1974 को एक दुर्घटना में हुई जिसमें हज़ारीबाग-पटना हाइवै के सिंदूर नामक जगह में एक चलती ट्रक ने जान-बूझकर, अचानक से, अपने ब्रेक लगा कर पीछे की ओर चलना शुरू कर दिया जिसके कारण सहाय, जो की अपने काले रंग की हिंदुस्तान एम्बेसडर गाड़ी (पंजीकरण संख्या - बीआरएम-201) के अगले सीट पर बैठे थे, उनकी उस ट्रक से जोरदार टक्कर के बाद मौके पर ही मृत्यु हो गई।

 सन्दर्भ 

 बाहरी कड़ियाँ 
जमींदारों के जान के दुश्मन, सनसनीखेज रहा कृष्ण वल्लभ सहाय का सियासी सफर

श्रेणी:बिहार के मुख्यमंत्री
कृष्ण शर्मा  डोगरी भाषा के विख्यात साहित्यकार हैं। इनके द्वारा रचित एक कहानीसंग्रह ढलदी धुप्पै दा सेक  के लिये उन्हें सन् 2005 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत डोगरी भाषा के साहित्यकार
कृष्ण शलभ का जन्म १८ अगस्त १९४५ ई० को नकुड़, सहारनपुर उ०प्र० में हुआ। ये बाल साहित्य के प्रसिद्ध कवि हैं।

 प्रमुख कृतियाँ 
आपकी प्रमुख बाल साहित्य कृतियाँ हैं- ओ मेरी मछली, टिली लिली झर्र, इक्यावन बाल कविताएँ, सूरज की चिट्ठी, चीं चीं चिड़िया, बचपन एक समंदर

 प्रमुख बाल कविताएँ 
छुट्टी नहीं मनाते, मेढक की खाज, बोल समंदर, मूँगफली बाल कविता, खत्म हो गए सारे पैसे, इतनी बात, बोलो शादी हो कैसे, चले हवा

 अन्य साहित्यिक योगदान 
कृष्ण शलभ द्वारा संपादित शताब्दी की चुनी हुई बाल कविताओं की महत्त्वपूर्ण पुस्तक बचपन एक समंदर, ६६६ (प्रतिनिधि बाल कविताएँ) संपादक- कृष्ण शलभ, नीरजा स्मृति बाल साहित्य न्यास, २४५, नया आवास विकास, सहारनपुर (उ०प्र०) २४७००१, प्रथम संस्करण- २००९ ई०, पृष्ठ- ९२

 संपर्क सूत्र 
संकल्प, १२ इन्द्रलोक, पंत विहार, सहारनपुर-२४७००१ उ०प्र०

 सन्दर्भ 

श्रेणी:साहित्य
श्रेणी:बाल साहित्य
श्रेणी:हिन्दी साहित्य
कृष्ण शास्त्री कृतुल  तेलुगू भाषा के विख्यात साहित्यकार डी. वी. कृष्ण शास्त्री द्वारा रचित एक कविता और नाटक है जिसके लिये उन्हें सन् 1978 में तेलुगू भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत तेलुगू भाषा की पुस्तकें
कृष्णकांत हन्दीक (20 जुलाई 1898  7 जून 1982) असम के एक संस्कृत विद्वान, एक भारतविद् और परोपकारी व्यक्ति थे। उन्हें साहित्य एवं शिक्षा के क्षेत्र में भारत सरकार द्वारा सन १९६७ में पद्म भूषण से सम्मानित किया गया था। वो असम राज्य से थे।

इनके द्वारा रचित एक समालोचना कृष्णकांत हांदिकी रचना संभार  के लिये उन्हें सन् 1985 में साहित्य अकादमी पुरस्कार से सम्मानित(मरणोपरांत) किया गया।

 सन्दर्भ 

श्रेणी:साहित्य अकादमी द्वारा पुरस्कृत असमिया भाषा के साहित्यकार
श्रेणी:१९६७ पद्म भूषण
कृष्णकांत हांदिकी रचना संभार  असमिया भाषा के विख्यात साहित्यकार कृष्णकांत हांदिकी द्वारा रचित एक समालोचना है जिसके लिये उन्हें सन् 1985 में असमिया भाषा के लिए मरणोपरांत साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत असमिया भाषा की पुस्तकें
कृष्णकान्त मालवीय (१८८३ ई० -- ३ जनवरी, १९४१ ई० दिल्ली) हिन्दी पत्रकार थे। वे महामना मदनमोहन मालवीय के बड़े भाई जयकृष्ण मालवीय के द्वितीय पुत्र थे। 

१९०४ ई० में इलाहाबाद विश्वविद्यालय से बी०ए० किया। १९१० ई० में 'अभ्युदय' के संपादक हुए और १९११ ई० में मासिक 'मर्यादा' का भी संपादन शुरू किया जिसमें साहित्यक, राजनीतिक और सामाजिक विषयों पर विचारपूर्ण लेख प्रकाशित होते थे।
सन १९१६-१८ वर्ष की अवधि मे अभ्युदय के संपादक पद से अलग रहे पर १९१८ से १९३० ई० तक फिर 'अभ्युदय' के संपादक रहे। मर्यादा का संपादन १९२२ तक किया। सत्याग्रह आंदोलनों के संबंध में तीन बार जेल गए। लगभग १२ वर्ष तक केंद्रीय एसेंबली के सदस्य रहे। 

आपके विचारों पर लाला लाजपत राय और महात्मा गांधी का प्रभाव अधिक था। फलत: विधवा विवाह, अछूतोद्वार औरश् पैत्रिक संपति में लड़कियों को भी हिस्सा मिलने का समर्थन किया। पहले विश्व महायुद्ध के समय 'संसार संकट' स्तंभ के अंतर्गत अंतरराष्ट्रीय राजनीति का विश्लेषण हिंदी पत्रकारिता को आपकी विशेष देन थी। 

उर्दू शायरी के बड़े प्रेमी थे और स्वयं उर्दू कविता करते थे। भाषा सरल, स्पष्ट और उर्दू की पुट लिए रहती थी। लगभग आधे दर्जन बँगला और मराठी उपन्यासों के अनुवाद के अतिरिक्त चार मौलिक पुस्तकों की रचना की-
 (१) सोहागरात (२) मनोरमा के पत्र (३) 'मातृत्व' और (४) 'संसार संकट'। 

श्रेणी:हिन्दी पत्रकार
कृष्णकुमार बिड़ला (१२ अक्टूबर, १९१८ - ३० अगस्त, २००८) भारत के प्रख्यात उद्योगपति और राज्यसभा के पूर्व राज्य सभा सदस्य थे। घनश्याम दास बिड़ला के पुत्र कृष्णकांत बिड़ला का जन्म १२ अक्टूबर, १९१८ को राजस्थान के पिलानी में हुआ था। उनके पिता भारतीय स्वतंत्रता संग्राम के समय भारतीय राष्ट्रीय कांग्रेस के समर्थकों और गांधी जी के निकटवर्तियों में शामिल थे। उनकी उच्च शिक्षा कोलकाता, दिल्ली और पंजाब विश्वविद्यालय से हुई।के. के. बिड़ला के निधन पर उद्योग जगत में शोक। दैट्स हिन्दी। शनिवार, अगस्त 30, 2008 ये १९८४ से २००० तक लगातार १८ वर्षों के लिये राज्यसभा के सदस्य भी रहे और इस दौरान संसद की कई समितियों की अध्यक्षता की। भारतीय चीनी उद्योग के वे संस्थापक सदस्यों में थे।उद्योगपति के अलावा भी बहुत कुछ थे के. के. बिड़ला। राष्ट्रीय उजाला बिड़ला के औद्योगिक साम्राज्य में चीनी, उर्वरक, रसायन, हैवी इंजीनियरिंग, वस्त्र, जहाजरानी और समाचार-पत्र जैसे मुख्य उद्योग शामिल हैं। कृष्ण कुमार एक उद्योगपति होने के अलावा एक सम्मानित सांसद, समाजसेवी और विद्वान व्यक्ति थे। १९६१ में वे कलकत्ता के शेरिफ चुने गए थे और १९९७ में उन्हें पांडिचेरी विश्वविद्यालय ने डॉक्टर ऑफ लेटर्स से सम्मानित किया था। उन्होंने भारतीय चीनी उद्योग एसोशिएसन, फेडरेशन ऑफ इंडियन चैम्बर ऑफ कॉमर्स (फिक्की) और इंडियन चैम्बर ऑफ कॉमर्स (आईसीसी) की भी अध्यक्षता की। उन्होंने केके बिड़ला फाउंडेशन की स्थापना की, जो भारतीय साहित्य, वैज्ञानिक अनुसंधान और भारतीय दर्शनशास्त्र में उत्कृष्ट प्रदर्शन के लिए वार्षिक पुरस्कारों की घोषणा करता है।

हिन्दुस्तान टाइम्स और बिड़ला समूह के अनेक उद्योगों के अध्यक्ष बिड़ला के परिवार में उनकी तीन पुत्रियाँ नंदिनी नुपानी, शोभना भारतीय और सरोज पोतदार हैं। शोभना भारतीय भारत के बड़े समाचारपत्र हिन्दुस्तान टाइम्स की संपादकीय सलाहकार हैं। उनकी पत्नी मनोरमा देवी बिड़ला का इनसे एक माह पूर्व जुलाई, २००८ में निधन हो गया था।

 इन्हें भी देखें 
 बिड़ला परिवार
 घनश्यामदास बिड़ला

 सन्दर्भ 

 बाहरी कड़ियाँ 
 भारतीय उद्योग जगत के मजबूत स्तंभ थे बिड़ला (याहू-जागरण)

श्रेणी:बिड़ला परिवार
श्रेणी:हिन्दी विकि डीवीडी परियोजना
कृष्णकुमार माथुर (१८९३ - १९३६ ई०) प्रसिद्ध भारतीय भूविज्ञानी तथा विख्यात शिक्षाविशारद थे।   ()

 परिचय 
कृष्णकुमार माथुर का जन्म १८९३ ई० में हुआ था। आप बड़े मेघावी छात्र थे। सभी परीक्षाओं में आप प्रथम श्रेणी में उत्तीर्ण हुए तथा सर्वदा आपने योग्यता छात्रवृत्तियाँ पाईं। सन् १९१५ में आप आगरा कालेज से बी० एस सी० परीक्षा में प्रथम स्थान प्राप्त कर १९१६ ई० में उच्च शिक्षा प्राप्त करने के लिये इंग्लैंड चले गए। लंदन विश्वविद्यालय में खनन तथा भूविज्ञान में बी० एस सी० ऑनर्स परीक्षा में सर्वप्रथम रहे और डिलाविचे पदक प्राप्त किया।

लंदन से लौटने पर आप काशी हिंदू विश्वविद्यालय में प्रोफेसर नियुक्त हुए अैर भूविज्ञान का अध्यापन शुरू किया। जो भी आपके सपर्क में आया, उसपर आपके व्यक्तित्व की छाप पड़ी। काशी हिंदू विश्वविद्यालय की सेवा के समय दो सत्रों तक आप फकल्टी ऑव साइंस के डीन और अनेक संस्थाओं के सदस्य थे।

भूविज्ञान के क्षेत्र में आपका कार्य अद्वितीय है। डेकन ट्रैप पर किया गया आपका शोध कार्य आज भी अप्रतिम है। आप मुंबई में १९३४ ई० में भारतीय विज्ञान काँग्रेस अधिवेशन में भूविज्ञान विभाग के अध्यक्ष थे। प्रो॰ माथुर बहुत से वैज्ञानिक संस्थाओं के सदस्य और कुछ के संस्थापकों में से थे। ४३ वर्ष की अल्प अवस्था में ही १८ जुलाई १९३६ ई० को लखनऊ में इनका देहावसान हो गया।

सन्दर्भ

श्रेणी:भारतीय वैज्ञानिक
कृष्णगिरि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है। 
300आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कर्नूलु जिला
कृष्णगिरि ज़िला भारत के तमिल नाडु राज्य का एक ज़िला है। ज़िले का मुख्यालय कृष्णगिरि है।"     ,"   आदि, लोनली प्लैनेट, 2017,  9781787012394" ,   ," तमिलनाडु सरकार, बर्घन पुस्तक 2003,  9788187358145

कृष्णागिरी जिला तमिलनाडु राज्य के 38 जिलों में से एक है, जो भारत में स्थित है। यह जिला 2004 में धर्मपुरी जिले से अलग किया गया था। कृष्णागिरी कस्बा जिले का मुख्यालय है। तमिलनाडु में राष्ट्रीय ई-सरकारी परियोजना () के तहत कृष्णागिरी जिले में राजस्व और सामाजिक कल्याण विभागों में पायलट आधार पर पहली बार ई-गवर्नेंस लागू की गई थी। 

यह जिला भारत में आम के उत्पादकों में से एक है। 2011 में, इस जिले की जनसंख्या 18,79,809 थी और प्रत्येक 1,000 पुरुषों के लिए 958 महिलाएँ थीं। होसुर जिले का सबसे अधिक जनसंख्या वाला कस्बा है।

 विवरण 
इसे पहले "अरियालुर" के नाम से जाना जाता था। क्षेत्र में बहुत से काले (यानि कृष्ण) रंग के ग्रेनाइट के टीले हैं, जिनके कारण से क्षेत्र का नाम कृष्णगिरि पड़ा। अंग्रेजी का शब्द मैंगो (यानि आम) तमिल भाषा से अवतरित है और कृष्णगिरि वो जगह है, जहां शायद दुनिया के सबसे स्वादिष्ट आम मिलते हैं। होसूर इस जिले का एक प्रमुख औद्योगिक केन्द्र है।

 चित्रदीर्घा 

 इन्हें भी देखें 
 कृष्णगिरि
 तमिल नाडु
 तमिल नाडु के जिले

 सन्दर्भ 

श्रेणी:तमिलनाडु के जिले
कृष्णागिरि लोक सभा निर्वाचन क्षेत्र भारत के तमिल नाडु राज्य का एक लोक सभा निर्वाचन क्षेत्र है।

श्रेणी:तमिल नाडु के लोकसभा निर्वाचन क्षेत्र
280कृष्णगिरि बांध
280करुमलई पहाड़ियों में दुर्ग के खण्डहर
कृष्णगिरि () भारत के तमिल नाडु राज्य के कृष्णगिरि ज़िले में एक नगर है। यह ज़िले का मुख्यालय भी है।"     ,"    ,  , 2017,  9781787012394" ,   ,"   ,  , 2003,  9788187358145

 विवरण 
अल्फांसो आमों के लिए प्रसिद्ध कृष्णागिरि तमिल नाडु का एक प्रमुख शहर है। प्राचीन काल में यह तमिलनाडु के कोंगू नाडु क्षेत्र का हिस्सा था। उस समय यह पश्िचमी गंगा साम्राज्य का एक भाग था। आम यहां का मुख्य फसल है। माना जाता है कि आम की सर्वप्रथम पैदावार यहीं हुई थी। कृष्णागिरी हसूर से लगभग 25 किलोमीटर की दूरी पर स्थित है। यह कई पर्वतों से घिरा हुआ है। कृष्णागिरी विशेष रूप से कृष्णागिरी बांध व सरकारी संग्रहालय के लिए प्रसिद्ध है। कृष्णागिरी दो शब्दों कृष्ण और गिरी से मिलकर बना है। कृष्ण का अर्थ काला होता है जबकि गिरी का मतलब पहाड़ होता है। इस प्रकार कृष्णागिरी का शाब्दिक अर्थ काला पहाड़ होता है। यहां काले ग्रेनाइट चट्टानों का पहाड़ है। इसी कारण इसका नाम कृष्णागिरी पड़ा। इसके नाम के पीछे एक अन्य कहानी भी प्रचलित है। यह क्षेत्र एक समय विजयनगर के शासक कृष्णदेव राय के साम्राज्य का हिस्सा था। इसीलिए इस स्थान का नाम उनके नाम पर कृष्णागिरी पड़ा।

 भूगोल 
कृष्णगिरि की स्थिति  पर है। इसकी औसत ऊंचाई है ६३१ मीटर (2070 फीट)

 प्रमुख आकर्षण 
 कृष्णागिरी बांध 

यह बांध कृष्णागिरी से सात किलोमीटर की दूरी पर स्थित है। यह बांध धर्मपुरी और कृष्णागिरी के मध्य स्थित है। कृष्णागिरी बांध एक हजार एकड़ की भूमि पर बना हुआ है। यह बांध प्रसिद्ध पयर्टन स्थल के रूप में भी जाना जाता है। इस बांध का निर्माण वर्ष 1955-57 में किया गया था। कृष्णागिरी बांध के सामने खूबसूरत फूलों का बगीचा भी है।

 तेली 
यह स्थान होसूर से 25 किलोमीटर की दूरी पर स्थित है। तेली घाटी और चट्टान के मध्य में स्थित है। ब्रिटिश शासन के समय में इस जगह को लिटिल इंग्लैंड के नाम से जाना जाता था। सोलहवीं शताब्दी में बना देंकनिककोत्ती किला यहां के प्रमुख आकर्षण केन्द्रों में से है। यह किला हैदर अली और अंग्रेजों के बीच हुए युद्ध के समय में नष्ट हो गया था।

 केलावरपल्ली जल परियोजना 
इस परियोजना का काम 1995 ई. में पूरा हुआ था। यह जगह हसूर से दस किलोमीटर की दूरी पर स्थित है। यह जगह पर्यटन स्थल के रूप में भी काफी प्रसिद्ध है। छुट्टियों के दौरान काफी संख्या में पर्यटक यहां आते हैं।

 सरकारी संग्रहालय 
यह संग्रहालय तमिलनाडु एवं विशेष रूप से कृष्णागिरी जिले की परम्परा, संस्कृति, कला और कृषि, हैरिटेज और ऐतिहासिक पृष्टभूमि को दर्शाता है। इस संग्रहालय की शुरूआत 1993 ई. में हुई थी। यह संग्रहालय कृष्णागिरी जिले के गांधी सलई में स्थित है। यह संग्रहालय पयर्टन स्थल होने के साथ-साथ शिक्षा के केन्द्र के रूप में भी जाना जाता है।

 अरूलमिगू मारगाथमबीगई चंद्र चूडेश्वर मंदिर 
यह मंदिर हसूर राष्ट्रीय राजमार्ग 7 पर स्थित है। यह मंदिर पर्वत पर स्थित है। मंदिर के पास में ही चिल्ड्रेन पार्क है।

 आवागमन 
वायु मार्ग
सबसे नजदीकी एयरपोर्ट बंगलुरू विमानक्षेत्र है। बंगलुरू से कृष्णागिरी की दूरी 40 किलोमीटर है।

रेल मार्ग
सबसे नजदीकी रेलवे स्टेशन होसूर रेलवे जंक्शन है। स्टेशन से कृष्णागिरी पांच किलोमीटर की दूरी पर स्थित है।

सड़क मार्ग
कृष्णागिरी भारत के कई प्रमुख जगहों से सड़क मार्ग द्वारा जुड़ा हुआ है। राष्ट्रीय राजमार्ग 42 और राष्ट्रीय राजमार्ग 44 यहाँ से गुज़रते हैं।

 इन्हें भी देखें 
 कृष्णगिरि ज़िला

 बाहरी कड़ियाँ 
 ज़िला जालस्थल
 कृष्णगिरि आम 

 सन्दर्भ 

श्रेणी:कृष्णगिरि ज़िला
श्रेणी:कृष्णगिरि ज़िले के नगर
श्रेणी:तमिल नाडु के शहर
कृष्णगुप्त छठीं सातवीं शती ई. में मगध पर शासन करनेवाले उत्तरवर्ती गुप्तवंश के संस्थापक। इनका उल्लेख अपसढ़ और देव बर्नारक से मिले अभिलेखों में हुआ है। कुछ इतिहासकारों की धारणा है कि ये चंद्रगुप्त (द्वितीय) के ज्येष्ठ पुत्र थे जिनका उललेख वैशाली से प्राप्त मुहर पर गोविंद गुप्त के नाम से हुआ। किंतु इस कल्पना के लिये कोई सबल आधार नहीं है।

श्रेणी:भारत के शासक
श्रेणी:प्राचीन भारत का इतिहास
कृष्णदास पयहारी  रामानंदी संप्रदाय के प्रमुख आचार्य और कवि थे। इनका समय सोलहवीं शती ई. कहा जाता है। ये ब्राह्मण थे और जयपुर के निकट 'गलता' नामक स्थान पर रहते थे और केवल दूध पीते थे और इसी कारण इनका नाम पयहारी अर्थात पय (दूध) आहारी पड़ा। ये रामानंद के शिष्य अनंतानंद के शिष्य थे और आमेर के राजा पृथ्वीराज की रानी बाला बाई के दीक्षागुरू थे। कहा जाता है कि इन्होंने कापालिक संप्रदाय के गुरु चतुरनाथ को शास्त्रार्थ में पराजित किया था इससे इन्हें महंत का पद प्राप्त हुआ था। ये संस्कृत भाषा के पंडित थे और ब्रजभाषा के कवि थे। ब्रह्मगीता, प्रेमसत्वनिरूप इनके मुख्य ग्रंथ हैं। इनके ब्रजभाषा के अनेक पद प्राप्त होते हैं। पुस्तक- भक्त चरितांक  प्रकाशक- गीता प्रेस, गोरखपुर  विक्रमी संवत- २०७१ (संस्करण वर्ष-२०१४)  पृष्ठ संख्या- ६९७.कृष्णदासपयहारी कृष्णदासपयहारी भारतखोज.ऑर्ग 

कहते हैं एक समय पयहारी कृष्णदास की गुफा के सामने बाघ आया तो आपने उसको अतिथि जान, नेवता देकर आतिथ्यधर्म-प्रतिपालनपूर्वक अपना पल (मांस) काटकर दिया। इस प्रकार के प्रसिद्ध यश को आप जग में प्राप्त हुए।

 सन्दर्भ 

 इन्हें भी देखें 

 बाहरी कड़ियाँ 

श्रेणी:हिन्दू आचार्य
श्रेणी:हिन्दू कवि
श्रेणी:१६वीं शताब्दी के लोग
श्रेणी:जयपुर के लोग
श्रेणी:संस्कृत आचार्य
श्रेणी:संस्कृत कवि
श्रेणी:ब्रजभाषा के कवि
कृष्णदास पाल (   ; 1838 - 24 जुलाई 1884), एक भारतीय पत्रकार, वक्ता और हिंदू पैट्रियट के संपादक थे। तेली जाति (जो हिंदू सामाजिक व्यवस्था में निचले स्थान पर मानी जाती है) में पैदा होने के बावजूद उन्होंने अपने युग के महत्वपूर्ण व्यक्तियों में स्थान बना लिया।    ,       .

 आरम्भिक जीवन 
उनके पिता का नाम ईश्वर चंद्र पाल था। उन्होंने ओरिएंटल सेमिनरी और हिंदू मेट्रोपॉलिटन कॉलेज में अंग्रेजी शिक्षा प्राप्त की और कम उम्र में ही पत्रकारिता के लिए समर्पित हो गये। जब वे डीएल रिचर्डसन के छात्र थे तब उन्होंने अंग्रेजी में सराहनीय दक्षता हासिल की। 1861 में, उन्हें ब्रिटिश इंडियन एसोसिएशन में सहायक सचिव (और बाद में सचिव) नियुक्त किया गया। यह एसोसिएशन बंगाल के जमींदारों का एक बोर्ड था और उस समय के कुछ सबसे सुसंस्कृत व्यक्ति इसके सदस्य थे। लगभग उसी समय वह हिन्दू पैट्रियट के संपादक बने। यह पत्रिका एक ट्रस्ट डीड द्वारा ब्रिटिश इंडियन एसोसिएशन के कुछ सदस्यों को हस्तांतरित कर दी गई। इसके बाद यह कुछ हद तक उस निकाय का एक अंग बन गई। इस प्रकार कृष्णदास पाल के पास बाईस वर्षों के करियर के दौरान अपनी क्षमता और स्वतंत्रता को साबित करने के दुर्लभ अवसर था।    ,       .

 बाद का जीवन 
अंगूठाकार195195पिक्सेल मई 2022 में कोलकाता में कृष्णदास पाल की मूर्ति।
1863 में उन्हें कलकत्ता का शांति न्यायाधीश और नगरपालिका आयुक्त नियुक्त किया गया। 1872 में उन्हें बंगाल विधान परिषद का सदस्य बनाया गया। वहाँ उनकी व्यावहारिक अच्छी समझ और संयम की लगातार लेफ्टिनेंट गवर्नरों ने बहुत सराहना की।  1876 के कलकत्ता नगरपालिका विधेयक का उन्होंने विरोध किया। इस विधेयक ने पहली बार वैकल्पिक प्रणाली को मान्यता दी थी। 1878 में उन्हें 'सीआईई' की उपाधि मिली। 1883 में उन्हें वायसराय विधान परिषद का सदस्य नियुक्त किया गया। जब किराया विधेयक परिषद के समक्ष विचार के लिए आया तब  ब्रिटिश इंडियन एसोसिएशन के सचिव के नाते उन्होंने जमींदारों का पक्ष लिया।    ,       . उन्हें 1877 में राय बहादुर की उपाधि दी गई थी और इसलिए उन्हें राय कृष्णदास पाल बहादुर भी कहा जाता था। 

वह हिंदू मेले के संरक्षकों में से एक थे ,  151.

24 जुलाई 1884 को मधुमेह से उनकी मृत्यु हो गई। उनकी मृत्यु के बाद बोलते हुए लॉर्ड रिपन ने कहा: "इस दुखद घटना से हमने अपने बीच से एक प्रतिष्ठित क्षमता वाले सहयोगी को खो दिया है, जिनसे हमें सभी अवसरों पर सहायता मिली थी, जिसके मूल्य को मैं तुरंत स्वीकार करता हूं... श्री कृष्णदास पाल को जो सम्माननीय पद प्राप्त हुआ जो उन्होंने अपने परिश्रम से प्राप्त किया था। उनकी बौद्धिक उपलब्धियाँ उच्च कोटि की थीं। उनकी अलंकारिक प्रतिभा को उन्हें सुनने वाले सभी लोग स्वीकार करते थे।" 1894 में कलकत्ता में लॉर्ड एल्गिन द्वारा उनकी एक पूर्ण लंबाई वाली प्रतिमा का अनावरण किया गया    ,       .

सन्दर्भ

श्रेणी:१८८४ में निधन
कृष्णदास हिन्दी के भक्तिकाल के अष्टछाप के कवि थे। 

उनका जन्म १४९५ ई. के आसपास गुजरात में चिलोतरा ग्राम के एक कुनबी पाटिल परिवार में हुआ था। बचपन से ही प्रकृत्ति बड़ी सात्विक थी। जब वे १२-१३ वर्ष के थे तो उन्होंने अपने पिता को चोरी करते देखा और उन्हें गिरफ्तार करा दिया फलत: वे पाटिल पद से हटा दिए गए। इस कारण पिता ने उन्हें घर से निकाल दिया। वे भ्रमण करते हुए ब्रज पहुँचे। उन्हीं दिनों नवीन मंदिर में श्रीनाथ जी की मूर्ति की प्रतिष्ठा करने की तैयारी हो रही थी। श्रीनाथ जी के दर्शन से वे बहुत प्रभावित हुए और वल्लभाचार्य से उनके संप्रदाय की दीक्षा ली। 

उनकी असाधारण बुद्धिमत्ता, व्यवहार कुशलता और संघटन योयता से प्रभावित होकर वल्लभाचार्य ने उन्हें भेटिया (भेंट संग्रह करनेवाला) के पद पर नियुक्त किया और फिर शीघ्र उन्हें श्रीनाथ जी के मंदिर का अधिकारी बना दिया। उन्होंने अपने इस उत्तरदायित्व का बड़ी योग्यता से निर्वाह किया। कृष्णदास को सांप्रदायिक सिद्धांतों का अच्छा ज्ञान था जिसके कारण वे अपने संप्रदाय के अग्रगण्य लोगों में माने जाते थे। उन्होंने समय-समय पर कृष्ण लीला प्रसंगों पर पद रचना की जिनकी संख्या लगभग २५० है जो राग कल्पद्रुम, राग रत्नाकर तथा संप्रदाय के कीर्तन संग्रहों में उपलब्ध हैं। १५७५ और १५८१ ई. के बीच किसी समय उनका देहावासन हुआ।

श्रेणी:गुजरात के लोग
कृष्णदेव प्रसाद (22 जून 1892-15 नवम्बर 1955) पटना जिला के कमंगर गली में आषाढ़ कृष्ण पक्ष त्रयोदशी बुधवार को जन्मे कृष्णदेव प्रसाद मगही के सुपरिचित साहित्यकार हैं। ये संस्कृत, हिन्दी, अंग्रेज़ी, मगही, उर्दू-फ़ारसी के प्रकांड पंडित थे। इन्होंने अपनी जिन्दगी मगही की सेवा में अर्पित किया। स्वयं भी मगही में लिखा और दूसरों को भी लिखने की प्रेरणा दी। ये मगही के पहले उपन्यासकार बाबू जयनाथ पति और वैद्यनाथ बाबू के समकालीन थे।

श्रेणी:मगही
श्रेणी:मगही साहित्यकार
कृष्णदेवराय (१७ जनवरी १४७१  १७ अक्टूबर १५२९) विजयनगर के सर्वाधिक कीर्तिवान सम्राट थे। वे स्वयं कवि और कवियों के संरक्षक थे। तेलुगु भाषा में उनका काव्य अमुक्तमाल्यद साहित्य का एक रत्न है। इनकी भारत के प्राचीन इतिहास पर आधारित पुस्तक वंशचरितावली तेलुगू के साथ-साथ संस्कृत में भी मिलती है। संभवत तेलुगू का अनुवाद ही संस्कृत में हुआ है। तेलुगु भाषा के आठ प्रसिद्ध कवि इनके दरबार में थे जो अष्टदिग्गज के नाम से प्रसिद्ध थे। स्वयं कृष्णदेवराय भी आंध्रभोज के नाम से विख्यात थे। प्रख्यात इतिहासकार तेजपाल सिंह धामा ने हिन्दी में इनके जीवन पर प्रामाणिक उपन्यास आंध्रभोज लिखा है।

 परिचय 
जिन दिनों वे सिंहासन पर बैठे उस समय दक्षिण भारत की राजनीतिक स्थिति डाँवाडोल थी। पुर्तगाली पश्चिमी तट पर आ चुके थे। कांची के आसपास का प्रदेश उत्तमत्तूर के राजा के हाथ में था। उड़ीसा के गजपति नरेश ने उदयगिरि से नेल्लोर तक के प्रांत को अधिकृत कर लिया था। बहमनी राज्य अवसर मिलते ही विजयनगर पर आक्रमण करने की ताक में था।     , 1300-1761:   ,   .  .90     , 1300-1761:   ,   .  .88 सम्राट कृष्णदेवराय ने इस स्थिति का अच्छी तरह सामना किया। दक्षिण की राजनीति के प्रत्येक पक्ष को समझनेवाले और राज्यप्रबंध में अत्यंत कुशल श्री अप्पाजी को उन्होंने अपना प्रधान मंत्री बनाया। उत्तमत्तूर के राजा ने हारकर शिवसमुद्रम के दुर्ग में शरण ली। किंतु कावेरी नदी उसके द्वीपदुर्ग की रक्षा न कर सकी। कृष्णदेवराय ने नदी का बहाव बदलकर दुर्ग को जीत लिया। बहमनी सुल्तान महमूदशाह को उन्होंने बुरी तरह परास्त किया। रायचूड़, गुलबर्ग और बीदर आदि दुर्गों पर विजयनगर की ध्वजा फहराने लगी। किंतु प्राचीन हिंदु राजाओं के आदर्श के अनुसार महमूदशाह को फिर से उसका राज लौटा दिया और इस प्रकार यवन राज्य स्थापनाचार्य की उपाधि धारण की। १५१३ में उन्होंने उड़ीसा पर आक्रमण किया और उदयगिरि के प्रसिद्ध दुर्ग को जीता। कोंडविडु के दुर्ग से राजकुमर वीरभद्र ने कृष्णदेवराय का प्रतिरोध करने की चेष्टा की पर सफल न हो सका। उक्त दुर्ग के पतन के साथ कृष्ण तक का तटीय प्रदेश विजयनगर राज्य में सम्मिलित हो गया। उन्होंने कृष्णा के उत्तर का भी बहुत सा प्रदेश जीता। १५१९ में विवश होकर गजपति नरेश को कृष्णदेवराय से अपनी कन्या का विवाह करना पड़ा। सम्राट कृष्णदेवराय ने कृष्णा से उत्तर का प्रदेश गजपति को वापस कर दिया। जीवन के अंतिम दिनों में कृष्णदेवराय को अनेक विद्रोहों का सामना करना पड़ा। उसके पुत्र तिरुमल की विष द्वारा मृत्यु हुई।

सम्राट कृष्णदेवराय ने अनेक प्रसादों, मंदिरों, मंडपों और गोपुरों का निर्माण करवाया। रामस्वामीमंदिर के शिलाफलकों पर प्रस्तुत रामायण के दृश्य दर्शनीय हैं।

सन्दर्भ

इन्हें भी देखें
विजयनगर साम्राज्य

 बाहरी कड़ियाँ 
महान सम्राट कृष्णदेव राय का संपूर्ण इतिहास
सम्राट क्र्ष्नदेव राय (लेखक-मनीष कुमार)
आंध्र भोज  श्री कृष्णदेव राय

श्रेणी:भारत का इतिहास
श्रेणी:विजयनगर साम्राज्य
कृष्ण दैवज्ञ () भारतीय गणितज्य थे। वे जहाँगीर के प्रधान सभापण्डित थे। इनकी माता का नाम गोजि तथा पिता का नाम श्री वल्लभ था। उन्होने भास्कराचार्य के बीजगणित की 'नवांकुर' नाम से टीका लिखी है।

श्रेणी:भारतीय गणितज्ञ
कृष्णन श्रीजिथ (जन्म 12 अगस्त 1996) एक भारतीय क्रिकेटर हैं। उन्होंने अपने ट्वेंटी 20 की शुरुआत 10 जनवरी 2021 को की, कर्नाटक के लिए 2020-21 में सैयद मुश्ताक अली ट्रॉफी की शुरुआत की।

 सन्दर्भ
कृष्णनंदन पासवान (जन्म: 5 जनवरी 1965) एक भारतीय राजनीतिज्ञ और बिहार विधान सभा के सदस्य हैं ।  उन्होंने 2020 के बिहार विधान सभा चुनाव में भाजपा के टिकट पर हरसिद्धि विधानसभा क्षेत्र से चुनाव जीता ।    उससे पूर्व वे 2005 में पिपरा विधानसभा तथा 2010 में हरसिद्धि से विधायक रह चुके है.

पुत्र - कुंदन कुमार पासवान

सन्दर्भ

श्रेणी:बिहार विधानसभा सदस्य
श्रेणी:जीवित लोग
250कथकलीके प्रस्तुतकर्ता कोट्टारक्करा तंपुरान ने भी कृष्णनाट्टम से प्रेरणा ली थी 
17वीं शताब्दी के मानवेदन नामक सामूतिरि राजा द्वारा प्रस्तुत दृश्यकला कृष्णनाट्टम कहलाती है। मानवेदन ने श्रीकृष्ण कथा को आधार बनाकर संस्कृत में 'कृष्णगीति' नामक दृश्यकाव्य की रचना की थी। यह कथा अभिनय की दृष्टि से भी श्रेष्ठ थी। इसके अंतर्गत अवतारम्, कालिय मर्दनम्, रासक्रीडा, कंसवधम्, स्वयंवरम्, बाणयुद्धम्, विविधवधम्, स्वर्गारोहणम् नामक कथाएँ आती हैं, जिनकी प्रस्तुति आठ दिनों तक चलती है। 

 प्रधान अभिनय 
कृष्णनाट्टम में नृत्त प्रधान अभिनय का महत्त्व है। कृष्णनाट्टम में लोक नृत्य परम्परा का प्रभाव लक्षित होता है। गायक श्लोक और पद गाते हैं और अभिनेता उनकी ताल - लय पर नृत्य को प्रधानता देते हुए अभिनय करते हैं। इस की प्रस्तुति में टोपी मद्दल, शुद्ध मद्दल, इडक्का आदि वाद्यंत्रों का प्रयोग होता है। टोपी मद्दल सात्विक वेषों की प्रस्तुति के लिए तथा शुद्ध मद्दल आसुरू वेषों की प्रस्तुति के लिए प्रयुक्त किये जाते हैं। चेम्पटा, चेम्पा, अटन्ता, पंचारि आदि तालों पर किया जानेवाला नृत्य 'कृष्णनाट्टम' की विशेषता है। 

 मान्यताएं 
कहा जाता हैं कि कथकळि के प्रस्तुतकर्ता कोट्टारक्करा तंपुरान ने भी कृष्णनाट्टम से प्रेरणा ली थी। किंवदन्ति है कि जब तंपुरान अपने यहाँ कृष्णनाट्टम संघ को अमंत्रित किया तो सामूतिरि ने असहमति प्रकट की। इसी से नाराज़ होकर कोट्टारक्करा तंपुरान ने रामनाट्टम लिखा। कृष्णनाट्टम का अधिक प्रचार नहीं है। गुरुवायूर मंदिर में भक्त मनौती के रूप में कृष्णनाट्टम का आयोजन करवाते हैं। इसी कारण यह कला आज भी जीवित है। ऐसा विश्वास है विशेष दिन की कथा मनौती के रूप में प्रस्तुत कराने से अभीष्ट सिद्धि होती है। पुत्र प्राप्ति केलिए 'अवतार', विवाह संपन्न होने केलिए 'स्वयंवर', स्त्रियों के ऐश्वर्य केलिए 'रासक्रीडा', शत्रुसंहार केलिए 'कंसवध', दारिद्रय मुक्ति केलिए 'विविद वध', सर्पकोप शमित करने केलिए 'कालियमर्दन', मंगलकार्य प्राप्ति के लिए 'बाणयुद्ध' आदि प्रस्तुत करवाये जाते हैं। ऐसा नियम है कि 'स्वर्गारोहण' अकेले नहीं किया जाना चाहिए। उसके साथ 'अवतार' को भी प्रस्तुत करवाना चाहिए। 'स्वर्गारोहण' कथा की प्रस्तुति से किसी विशेष प्रयोजन के सिद्ध होने का कोई निर्देश नहीं मिलता है।

श्रेणी:केरल
कृष्णपट्टनम बंदरगाह ( ) भारत के आन्ध्र प्रदेश राज्य के नेल्लोर ज़िले में बंगाल की खाड़ी के तट पर स्थित एक गहरे पानी वाली बंदरगाह है। यह चेन्नई बंदरगाह से 190 किमी उत्तर में और नेल्लोर शहर से 18 किमी पूर्व में स्थित है। यह एक निजि-क्षेत्र की बंदरगाह है और इसका निर्माता व संचालक हैदराबाद में मुख्यालय रखने वाली सीवीआर ग्रुप नामक कम्पनी है।

 इन्हें भी देखें 
 नेल्लोर

 सन्दर्भ 

श्रेणी:आन्ध्र प्रदेश में स्थापत्य
श्रेणी:आन्ध्र प्रदेश के बंदरगाह